24. EUROFEST – Evropski rokometni festival

Koper, 2. – 7. julij 2016

**NAGRADNI NATEČAJ ZA OBLIKOVANJE »ZNAKA«**

Ponosni smo, da je postal EUROFEST- Evropski rokometni festival, ena največjih športno-turističnih prireditev v Sloveniji. V Kopru se v prvih julijskih dneh zbere preko 2.500 mladih rokometašev (fantje in dekleta od mini rokometa do članskih ekip) iz celega sveta.

Tudi tokrat vabimo mlade nadobudne oblikovalce, da ustvarijo »znak« 24. Eurofesta in s tem dodajo pridih, ki ga bo naredil unikatnega.

Vabimo torej prav tebe, da postaviš svojo ustvarjalnost pred izziv in s kreativnostjo ter domiselnostjo osvojiš nagrado in postaneš del naše zagnane ekipe!

1. **Tema in predmet natečaja**

Naloga sodelujočega v natečaju je izdelati »znak« 24. EUROFEST-a, katerega glavni namen je uporaba za T-shirt majico prireditve. Vsak avtor/-ica lahko na natečaju sodeluje z več predlogi. Zmagovalec natečaja bo postal **uradni oblikovalec/-ka 24. Eurofesta** in bo na podlagi izbranega »znaka« oblikoval še vse ostale tiskovine (plakat, naslovnica biltena …).

»Znak« je full-color, zato ni nikakršnih omejitev pri grafični rešitvi (število barv ipd.).

Predmet natečaja je priprava idejne oblikovne zasnove »znaka«, ki mora nujno vključevati:

- **logotip** prireditve (lahko ima večjo težo v znaku),

- napis **24.** **EUROFEST (lahko ima večjo težo v znaku)**,

**-** napis **Evropski rokometni festival, European handball festival (lahko ima večjo težo v znaku)**,

**- datum prireditve** (2. - 7. julij 2016)

OP.: lahko se dodajo določeni rokometni » motivi » : figura rokometaša, žoga, igrišče,..

Kot možnost dopuščamo, da »znak« neposredno izhaja iz samega napisa 24. Eurofest, ali logotipa (lahko je v kombinaciji z logotipom) oz. imena prireditve » European handball festival », ali pa je popolnoma samostojna kreacija. Avtorjem pri tem puščamo proste roke.

V svoj predlog lahko vključite tudi elemente za katere menimo, da so sinonim Eurofest-a:

* **druženje**,
* **zabava**
* **spletanje prijateljskih vezi**
* multikulturnost
* morski ambient
1. **Format**

Predlog naj bo:

* **A4** formata
* dostopen v vektorski obliki na ustreznem mediju
* pripravljen v **.jpg** ali **.pdf** formatu.
1. **Pogoji in način sodelovanja**

Vsak kandidat/ka se mora pred sodelovanje **na razpis prijaviti** na spodaj navedeni e-pošti. Prijava se šteje za sprejeto, ko vam pošljemo potrditveno sporočilo, v katerem boste dobili tudi vse dodatne informacije.

**Kontaktni podatki prijavitelja:**

* Fizične osebe: ime in priimek, telefonska številka
* Pravna oseba: poslovni naslov, ime in priimek kontaktne osebe, telefonska številka

Izbrani avtor/ica dovoljuje organizatorju natečaja uporabo poslanih grafičnih podob za tiskanje in za promocijske namene Eurofesta.

1. **Rok za oddajo:**

Rok za oddajo del je 7. december 2015

Kreativne rešitve pošljite na elektronski naslov info@eurofest.si

Med vsemi prispelimi predlogi bo ocenjevalna komisija do 25.2.2015 izbrala zmagovalca. *Od izbranega prijavitelja se pričakuje, da bo opravil določene popravke, v kolikor bo komisija ocenila, da so le-ti potrebni.*

1. **Avtorske pravice**

Predloženi izdelek mora biti oblikovan izključno za ta natečaj.

Prijavitelj s predložitvijo prijave in izdelka prenese na organizatorja pravico do uporabe znaka pri svojem delovanju. Prenos pravic velja pod pogojem, da je prijaviteljev izdelek na natečaju izbran.

1. **Nagrada:**

Zmagovalec bo prejel **praktično nagrado v vrednosti cca. 200 €**.

Organizator si pridržuje pravico, da za vključitev v svojo CGP izbere katerikoli predlog.

Za morebitne dodatne informacije lahko pišete na e-mail: info@eurofest.si

**O Eurofestu**

EUROFEST- Evropski rokometni festival je ena največjih slovenskih prireditev, ki se bo letos odvijala že 24. na Obali (Koper). Gre za mladinski rokometni festival, katerega se udeležujejo ekipe iz Evrope in tudi iz drugih kontinentov (Azija, Amerika). Namen prireditve je, da se mladi iz različnih delov sveta ob igranju rokometa družijo, spoznavajo, sprejemajo drugačnost in tkejo nove prijateljske vezi.

Dodatna gradiva na: [www.eurofest.si](http://www.eurofest.si)